Egipat - Nova država - Wikipedija

# Egipat - Nova država

### Izvor: Wikipedija

Egipat je u razdoblju Nove države dosegnuo vrhunac. Glavno obilježje tog razdoblja je politička stabilnost i čvrsta središnja država. Egipatske granice su se proširile dublje u Nubiju. Pokorenom zemljom vladao je faraonov sin kao potkralj. Egipatske postrojbe lako su slomile otpor gradova-država u Siriji i Palestinu jer im je nedostajala politička povezanost. Egipatski utjecaj u Siriji su ugrožavale druge dvije sile: Mitani i Hetiti. Ta krhka ravnoteža se održavala sve dok Hetiti nisu 1350. g. pr. Krista osvojili državu Mitani. Nova država je razdoblje u povijesti drevnog Egipta između 16.st.p.K. i 11.st.p.K. za vrijeme kojeg su vladale Osamnaesta egipatska dinastija, Devetnaesta egipatska dinastija i Dvadeseta egipatska dinastija. Za vrijeme nove države Egipat je proširio svoje granice do najveće mjere u svojoj povijesti. Proširio se daleko na jug u Nubiju držao je široka područja na Bliskom istoku. Egipatska vojska ratovala je s Hetitima zbog kontrole nad područjem današnje Sirije. Za vrijeme osamnaeste dinastije Egiptom su vladali neki od najslavnijih faraona uključujući Hatshepsut i Tuthmosisa III.Jedan od najpoznatijih Faraona nove države bio je Amenhotep IV., koji je promijenio svoje ime u Ekhnaton u slavu Atona i čije se štovanje isključivo Atona često smatra prvim povijesnim slučajem monoteizma. Ekhnatonov vjerski žar se navodi kao razlog njegovog brisanja iz egipatske povijesti. Za vrijem njegove vladavine u 14.st.p.K. egipatska umjetnost je procvala i dosegla visoku razinu realizma. Drugi slavni faraon bio je Ramzes II. ("Veliki"), koji je htio ponovno zauzeti prostore današnjeg Izraela, Libanona i Sirije koje su držali vladari osamnaeste dinastije. Njegovi pohodi imali su svoj vrhunac u borbi kod Kadesha, kamo je poveo egipatsku vojsku protiv Muwatallia II., kralja Hetita i bio uhvaćen u prvu vojnu zasjedu zabilježenu u povijesti. Ramzes II. bio je pozant po ogromnom broju djece sa raznim ženama i priležnicama. Grobnica koju je izgradio za svoje sinove, od kojih je mnoge i nadživio je, je najveći pogrebni objekt u Egiptu. Ramzes III. pokazao je još i više vojničkog umijeća, ali i manje smisla sa samopromidžbu Još dva vrlo važna vladara bili su kraljica Hatshepsut i Tuthmosis III.. Kraljica Hatshepsut koncentrirala se na proširenje vanjske trgovine. Tuthmosis III. je povećao egipatsku vojsku i vodio je s velikim uspjehom.

## [uredi] Vremenski pravac nove države

Dobavljeno iz "http://hr.wikipedia.org../../../e/g/i/Egipat_-_Nova_dr%C5%BEava_2383.html"

Kategorije: Potreban bolji naslov | Drevni Egipat

##### Views

- Članak
- Razgovor
- Trenutna inačica

##### Traži